Малевічы

**Мале́вічы** — вёска ў Беларусі, каля ракі Добасны. Цэнтар Малевіцкага сельсавету Жлобінскага раёну Гомельскай вобласьці. Насельніцтва на 2004 год — 698 чалавек. Знаходзіцца за 7 км на паўночны захад ад Жлобіна, за 94 км ад Гомелю.

Малевічы — старажытная вёска на гістарычнай Рэчыччыне (Панізоўі). Сярод мясцовых славутасьцяў вылучаўся сядзібна-паркавы комплекс Жукоўскіх у стылі клясыцызму, помнік архітэктуры і садова-паркавага мастацтва XIX ст.

## Гісторыя
### Вялікае Княства Літоўскае
Упершыню Малевічы ўпамінаюцца ў XVI стагодзьдзі як вёска ў Рэчыцкім павеце Менскага ваяводзтва Вялікага Княства Літоўскага. З 1792 году тут дзейнічала Ўзьвіжанская царква.

### Пад уладай Расейскай імпэрыі
У выніку другога падзелу Рэчы Паспалітай (1793 год) Малевічы апынуліся ў складзе Расейскай імпэрыі, у Рагачоўскім павеце Магілёўскай губэрні. Паводле рэвізіі 1816 году, яны знаходзіліся ў валоданьні зямяніна Жукоўскага і налічвалі 34 двары. На 1848 год у Малевічах было 39 двароў, на 1886 год — 52 двары. Гаспадар фальварку валодаў у 1869 годзе 3746 дзесяцінамі зямлі, 2 карчмамі, вадзяным млыном, крупадзёркай і сукнавальняй.

У 1872 годзе ў Малевічах адкрылася народная вучэльня (у 1889 годзе 36 вучняў). З уводам у эксплюатацыю, у лістападзе 1873 годзе, чыгункі Асіпавічы — Гомель пачаў дзейнічаць разьезд (з 1964 году — чыгуначная станцыя). У 1886 годзе ў Малевічах існаваў вятрак, вёска ўваходзіла ў Лукаўскую воласьць. Паводле перапісу 1897 году, у вёсцы было 93 двары, працавалі хлебазапасны магазын, крупадзёрка, шынок. У 1909 годзе ў вёсцы Малевічах было 106 двароў і 787 дзесяцін зямлі, у аднайменным фальварку — 3890 дзесяцін зямлі. Пры школе з 1911 году працавала бібліятэка.

### Найноўшы час
25 сакавіка 1918 году згодна з Трэцяй Устаўной граматай Малевічы абвяшчаліся часткай Беларускай Народнай Рэспублікі. 1 студзеня 1919 року ў адпаведнасьці з пастановай І зьезду КП(б) Беларусі яны ўвайшлі ў склад Беларускай ССР. 20 жніўня 1924 году Малевічы сталі цэнтрам сельсавету Жлобінскага раёну Бабруйскага (да 26 ліпеня 1930 году) акругі, з 20 лютага 1938 году Гомельскай вобласьці. У 1929 годзе савецкія ўлады стварылі калгас «Чырвоны партызан», працавалі вятрак і кузьня. На 1940 год у вёсцы было 192 двары.

За часамі Другой сусьветнай вайны ў верасьні 1943 году нямецкія акупанты спалілі вёску і забілі 56 жыхароў. У баях каля вёскі ў чэрвені 1944 году загінулі 45 савецкіх салдатаў (пахаваны ў брацкай магіле ў цэнтры), 143 жыхары загінулі на фронце. У 1962 годзе да Малевічаў далучылі суседнюю вёску Занародзьдзе, у 1966 годзе — Завадное і Кормы. У склад Малевіцкага сельсавету ўваходзілі (у наш час ня існыя): да 1962 году — вёскі Жальвін, Загародзьдзе і Новы Аляксандраў, да 1966 году — Кормы і Прыдарожжа

У 2000-я гады Малевічы атрымалі афіцыйны статус аграгарадку. На 2004 год тут было 286 двароў.

## Геаграфія
Каля вёскі знаходзіцца радовішча гліны.

## Насельніцтва
### Дэмаграфія


ImageSize = width:auto height:150 barincrement:27
PlotArea = left:50 bottom:20 top:10 right:20
TimeAxis = orientation:vertical
AlignBars = late
Colors =
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.0,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period = from:0 till:1000
ScaleMajor = unit:year increment:200 start:0 gridcolor:linegrey
ScaleMinor = unit:year increment:200 start:0 gridcolor:linegrey2
PlotData =
  color:cobar width:15
  bar:1886 from:0 till:300 
  bar:1897 from:0 till:618 
  bar:1909 from:0 till:636
  bar:1940 from:0 till:768 
  bar:1959 from:0 till:345 
  bar:2004 from:0 till:698 
TextData=
  fontsize:10px pos:(20,195)
  text:


* **XIX стагодзьдзе**: 1886 год — 300 чал.; 1897 год — 618 чал. (паводле перапісу)
* **XX стагодзьдзе**: 1909 год — 636 чал. у *вёсцы Малевічах*, 14 чал. у *фальварку Малевіча*; 1940 год — 768 чал.; 1959 год — 345 чал. (паводле перапісу)
* **XXI стагодзьдзе**: 2004 год — 698 чал.

### Інфраструктура
Цэнтар сельскай гаспадаркі. Працуюць дашкольная ўстанова, сярэдняя школа, бібліятэка, дом культуры, фэльчарска-акушэрскі пункт, пошта і крама.

## Турыстычная інфармацыя
### Страчаная спадчына

* Сядзібна-паркавы комплекс Жукоўскіх (XIX ст.)

## Асобы
* Васіль Казлоў (18.2.1903 — 1967) — Герой Савецкага Саюзу, 1-ы сакратар Менскага гаркаму і абкаму КП(б)Б. З 1946 году дэпутат Вярхоўнага Савету СССР. Са студзеня 1948 году старшыня Прэзыдыюму Вярхоўнага Савету БССР і намесьнік старшыні Прэзыдыюму Вярхоўнага Савету СССР. Адзін з арганізатараў і кіраўнікоў партызанскага руху на Беларусі, генэрал-маёр. Яго імя надалі вуліцам у Менску, Салігорску, Жлобіне.

## Крыніцы

## Літаратура
* 

## Вонкавыя спасылкі

Катэгорыя:Малевіцкі сельсавет
Катэгорыя:Населеныя пункты Жлобінскага раёну
Катэгорыя:Населеныя пункты, згаданыя ў XVI стагодзьдзі